CELEX: E2012J0006
Language: el
Date: 2013-09-11 00:00:00
Title: Απόφαση του Δικαστηρίου, της 11ης Σεπτεμβρίου 2013 , στην υπόθεση E-6/12 — Εποπτεύουσα Αρχή της ΕΖΕΣ κατά του Βασιλείου της Νορβηγίας [Παράβαση κράτους μέλους ΕΟΧ/ΕΖΕΣ — Κανονισμός (ΕΟΚ) αριθ. 1408/71 — Κανονισμός (ΕΟΚ) αριθ. 574/72 — Κοινωνική ασφάλιση των διακινούμενων εργαζομένων]

19.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 372/17
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 11ης Σεπτεμβρίου 2013
   στην υπόθεση E-6/12
   Εποπτεύουσα Αρχή της ΕΖΕΣ κατά του Βασιλείου της Νορβηγίας
   [Παράβαση κράτους μέλους ΕΟΧ/ΕΖΕΣ — Κανονισμός (ΕΟΚ) αριθ. 1408/71 — Κανονισμός (ΕΟΚ) αριθ. 574/72 — Κοινωνική ασφάλιση των διακινούμενων εργαζομένων]
   (2013/C 372/06)
   Στην υπόθεση E-6/12, Εποπτεύουσα Αρχή της ΕΖΕΣ κατά του Βασιλείου της Νορβηγίας — ΠΡΟΣΦΥΓΗ προς το Δικαστήριο με αντικείμενο να αποφανθεί ότι, το Βασίλειο της Νορβηγίας, λόγω της διατήρησης σε ισχύ της διοικητικής πρακτικής βάσει της οποίας δεν εξετάζεται κατά πόσον ένα τέκνο το οποίο συγκατοικεί με έναν γονέα εκτός Νορβηγίας συντηρείται κατά κύριο λόγο από τον έτερο γονέα ο οποίος διαμένει στη Νορβηγία και έχει χωρίσει από τον πρώτο γονέα, παραβαίνει το άρθρο 1 στοιχείο στ) σημείο i), δεύτερο εδάφιο, σε συνδυασμό με το άρθρο 76 της Πράξης η οποία αναφέρεται στο σημείο 1 του παραρτήματος VI της Συμφωνίας για τον Ευρωπαϊκό Οικονομικό Χώρο [κανονισμός (ΕΟΚ) αριθ. 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητος, όπως έχει τροποποιηθεί], όπως προσαρμόστηκε στη συμφωνία ΕΟΧ με το πρωτόκολλο 1 αυτής. Το Δικαστήριο αποτελούμενο από τους Carl Baudenbacher, Πρόεδρο, Per Christiansen και Páll Hreinsson (Εισηγητή), Δικαστές, εξέδωσε, στις 11 Σεπτεμβρίου 2013, απόφαση το διατακτικό της οποίας έχει ως εξής:
   Το Δικαστήριο αποφαίνεται ότι:
   
               1)
            
            
               Το Βασίλειο της Νορβηγίας, λόγω της διατήρησης σε ισχύ της διοικητικής πρακτικής δυνάμει του νόμου περί επιδομάτων τέκνων βάσει της οποίας δεν εξετάζεται κατά πόσον ένα τέκνο το οποίο συγκατοικεί με έναν γονέα εκτός Νορβηγίας συντηρείται κατά κύριο λόγο από τον έτερο γονέα ο οποίος διαμένει στη Νορβηγία και έχει χωρίσει από τον πρώτο γονέα, παραβαίνει το άρθρο 1 στοιχείο στ) σημείο i), δεύτερο εδάφιο της Πράξης η οποία αναφέρεται στο παράρτημα VI σημείο 1 της Συμφωνίας για τον Ευρωπαϊκό Οικονομικό Χώρο [κανονισμός (ΕΟΚ) αριθ. 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητος, όπως έχει τροποποιηθεί], όπως προσαρμόστηκε στη συμφωνία ΕΟΧ με το πρωτόκολλο 1 αυτής.
            
         
               2)
            
            
               Απορρίπτει κατά τα λοιπά την προσφυγή.
            
         
               3)
            
            
               Κάθε διάδικος φέρει τα δικαστικά έξοδά του.